Mängu avamisel leiad reeglite juurest kindlasti ka koha, mis näitab ära tagasimakseprotsendi. Tänapäevaste veebikasiinode mängude puhul jääb see 95 ja 99 protsendi vahele. Näiteks on ülipopulaarse NetEnti mängu Mega Fortune Dreams võiduprotsent 96,4, mis tähendab, et kogu mängu pandud summast makstakse 96,4% mängijatele tagasi ja kasiino võidab 3,6%. See protsent ei tähenda aga seda, et iga mängija individuaalselt selles ulatuses raha tagasi saab. Tagasimakseprotsent kehtib mängule üldiselt, üle kogu NetEnt võrgustiku ehk korraga kõikidele üle maailma erinevates veebikasiinodes vastavat mängu mängivatele inimestele. Kuna kasiinomängud põhinevad õiglase mängu tagamiseksjuhusliku numbri generaatoril, mida kasiinod ise kontrollida ei saa, siis on võitude väljamakse alati juhuslik. Nii võibki juhtuda, et mängija, kes mängib iga päev 1000 € eest, ei võida nädala jooksul mängides mitte midagi, kui samas vaid ühe spinni teinud mängija võib maanduda koheselt suurvõidul.